Na temelju čl. 20. Zakona o kulturnim vijećima i financiranju potreba u kulturi („Narodne novine“ 83/22.) i čl. 2. Odluke o osnivanju Kulturnog vijeća Požeško-slavonske županije („Požeško-slavonski službeni glasnik“ broj 15/22.), Županica Požeško-slavonske županije dana 15. veljače 2023. upućuje

**Javni poziv**

**za predlaganje članova Kulturnog vijeća Požeško-slavonske županije**

I. Predmet Javnog poziva

Pozivaju se institucije i udruge iz područja kulture i umjetnosti koje djeluju na području Požeško-slavonske županije na podnošenje pisanih i obrazloženih prijedloga kandidata za imenovanje članova Kulturnog vijeća Požeško-slavonske županije (u daljnjem tekstu: Vijeće).

Vijeće je osnovano radi predlaganja ciljeva kulturne politike i mjera za njihovo provođenje, te predlaganje i stručno vrednovanje programa i projekata u kulturi za koja se sredstva osiguravaju u Proračunu Požeško-slavonske županije iz sljedećih područja umjetničkog i kulturnog stvaralaštva:

* kulturno-umjetnički amaterizam,
* dramsku i plesnu umjetnost,
* glazbenu i glazbeno-scensku umjetnost,
* knjigu i nakladništvo,
* vizualne umjetnosti,
* interdisciplinarne i nove umjetničke i kulturne prakse,
* djelatnost zaštite, očuvanja i održivog upravljanja kulturnom baštinom i
* ostale djelatnosti i područja sukladno Zakonu o kulturnim vijećima i financiranju javnih potreba u kulturi.

Za članove Vijeća mogu biti kandidirani kulturni djelatnici i umjetnici s područja Požeško-slavonske županije koji svojim dosadašnjim dostignućima kao i poznavanjem problematike vezane uz kulturu i kulturnu politiku mogu pridonijeti ostvarenju ciljeva radi kojih je Vijeće osnovano.

Članovi Vijeća imenuju se na mandat od četiri (4) godine.

II. Podnošenje prijave i potrebna dokumentacija

Predlagači su dužni na propisanom obrascu dostaviti obrazloženi prijedlog osoba čije imenovanje predlažu sa svom dodatnom dokumentacijom.

Potrebna obavezna dokumentacija za prijavu:

1. **Prijavnica kandidata za članove Kulturnog vijeća Požeško-slavonske županije**
2. **Uvjerenje nadležnog suda**, ne starije od šest mjeseci, **da se ne vodi kazneni postupak protiv predloženih kandidata za članove Kulturnog vijeća,**
3. **Dokaz o prebivalištu ili stalnom boravištu** .

Pisani i obrazloženi prijedlozi mogu se predati najkasnije do 1. ožujka 2023. godine i to:

 a) **elektroničkim putem na e – mail adresu**:

pisarnica@pszupanija.hr

Kod dostave putem elektroničke pošte potrebno je skenirati sve popunjene i ovjerene obrasce te dodatnu dokumentaciju, a kao predmet e-maila upisati: „Prijava za predlaganje članova Kulturnog vijeća Požeško slavonske županije“

**b) u pisanom obliku osobno ili poštom na adresu:**

Požeško-slavonska županija

Upravni odjel za obrazovanje, kulturu i sport

„Prijava za predlaganje članova Kulturnog vijeća Požeško slavonske županije“

Županijska 7, 34 000 Požega

IV. Odlučivanje o prijavi

Između predloženih kandidata pet (5) članova Kulturnog vijeća imenovat će Županica Požeško-slavonske županije.

KLASA: 611-01/23-01/2

URBROJ: 2177-02-23-1

**ŽUPANICA**

Antonija Jozić, mag. oec., v.r.